
Z Á P I S N I C A
zo zasadnutia Obecného zastupiteľstva v Dobrej Vode,
ktoré sa konalo dňa 2. 2. 2015 o 18.00 hod.
	v zasadacej miestnosti Obecného úradu


Počet poslancov obecného zastupiteľstva: 7


Prítomní

René Blanárik - starosta obce
Eva Ažaltovičová, Ján Kollár, Ivana Ladvenicová, Andrea Lukačovičová, Lívia Michaličková, Gabriela Puškášová, Blanka Štefaničková - poslanci OZ Dobrá Voda

Neprítomní

Program zasadnutia

1. Otvorenie zasadnutia
2. Schválenie programu zasadnutia, určenie zapisovateľa  a overovateľov  zápisnice
3. Kontrola plnenia uznesení z predchádzajúceho  zasadnutia  OZ  Dobrá Voda 
4. Materská škola – Havarijný stav plynový kotol
5. Uznesenia OZ
6. Diskusia
7. Záver. 

1. Otvorenie zasadnutia 

Zasadnutie Obecného zastupiteľstva (ďalej len OZ) Dobrá Voda otvoril a viedol René Blanárik 
– starosta obce. 

2. Schválenie programu zasadnutia, určenie zapisovateľa a overovateľov zápisnice 

Starosta obce René Blanárik skonštatoval, že na zasadnutí OZ sú prítomní 7 poslanci a OZ je uznášania schopné. Oboznámil poslancov s programom zasadnutia. Poslanci OZ nemali k predloženému programu pripomienky.

René Blanárik určil za zapisovateľku zápisnice Janu Dankovú a za overovateľov zápisnice Jána Kollára, Gabrielu Puškášovú.
Za predsedu návrhovej komisie starosta navrhol Líviu Michaličkovú, členovia komisie Eva Ažaltovičová, Andrea Lukačovičová. 

Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 7 poslanci. 



Uznesenie č. 13/2015

Obecné zastupiteľstvo v Dobrej Vode
1. schvaľuje program zasadnutia obecného zastupiteľstva zo dňa 2.2.2015
2. určuje overovateľov zápisnice  – Ján Kollár, Gabriela Puškášová
     zapisovateľka   Jana Danková 
3. volí návrhovú komisiu v zložení
     predseda - Lívia Michaličková 
     členovia  - Eva Ažaltovičová, Andrea Lukačovičová
4. ukladá návrhovej komisii
a) sledovať priebeh rokovania, predkladané návrhy a obsah diskusie
b) predkladať k prerokúvaným bodom programu a k postupu rokovania návrhy uznesení tak, aby sa efektívne naplnil program rokovania a jeho ciele.

Za: 		7
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 7.


3. Kontrola plnenia uznesení z predchádzajúceho zasadnutia OZ Dobrá Voda

Kontrolu uznesení zo zasadnutia OZ  Dobrá Voda dňa 29.12.2014 urobila  Ivana Ladvenicová
a skonštatovala, že všetky uznesenia boli splnené. 

4. Materská škola – Havarijný stav plynový kotol (Rozpočtové opatrenie č. 1/2015)

Starosta obce informoval poslancov, že v Materskej škole Dobrá Voda, (ďalej len MŠ) došlo k poruche kotla. Situáciu odborne posúdil Andrej Vacula – servisný technik plynových zariadení, ktorý odporučil kotol vyradiť z prevádzky a vymeniť ho za nový kotol s prietokovým ohrevom a výkonom cca 30 kW.
Z dôvodu poruchy bola Materská škola Dobrá Voda na prechodné obdobie zatvorená, nakoľko  
kotol je nefunkčný a je odstavený aj ohrev teplej vody. Preto je nevyhnutné okamžité riešenie vzniknutej situácie. 
Keďže v rozpočte Obce Dobrá Voda na rok 2015 neboli vyčlenené žiadne finančné prostriedky na takýto účel, je potrebné navýšiť rozpočet obce. Z Rezervného fondu obce starosta navrhuje vyčleniť sumu 1 800,00 € a o túto sumu navýšiť položku MŠ – kotol.
Starosta obce rozposlal výzvu na predloženie cenovej ponuky koncom minulého týždňa. Uzávierka ponúk je 3.2.2015, čo by znamenalo, že v priebehu tohto týždňa bude porucha odstránená a prevádzka MŠ obnovená.   
Rozpočtové opatrenie č. 1/2015 tvorí prílohu tejto zápisnice. 
Situáciu poslancom ešte priblížila Andrea Lukačovičová, ktorá v MŠ pracuje. Ján Kollár navrhol aby sa kúpilo aj zariadenie na zmäkčenie vody, starosta skonštatoval, že to má opodstatnenie, uvidíme, aké prídu ponuky. Po krátkej diskusii poslanci pristúpili k hlasovaniu. 

Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 7 poslanci. 
Uznesenie č. 14/2015

Obecné zastupiteľstvo v Dobrej Vode
schvaľuje zmenu rozpočtu Obce Dobrá Voda Rozpočtové opatrenie č. 1/2015, ktorým sa upravuje rozpočet Obce Dobrá Voda na rok 2015 o 1 800,00 € v príjmovej aj výdavkovej časti.

Za: 		7
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 7.

5. Uznesenia OZ

Starosta obce požiadal predsedníčku návrhovej komisie Líviu Michaličkovú o prečítanie uznesení prijatých na dnešnom zasadnutí OZ. Schválené Uznesenia OZ tvoria prílohu tejto zápisnice. 

6. Diskusia
 
V tomto bode nikto nevystúpil. 

7. Záver 

Program zasadnutia obecného zastupiteľstva v Dobrej Vode bol naplnený. 
Na záver starosta obce poďakoval prítomným za účasť a zasadnutie ukončil. 


Zápisnicu zapísala: Jana Danková


Zapisovateľ zápisnice:	______________________________________



Overovatelia zápisnice:	______________________________________

				______________________________________



V Dobrej Vode, 2. februára 2015



	_______________
	René Blanárik
	 starosta obce

